
Projekti „Narva Sotsiaaltöökeskuse Sotsiaalmaja (Maslovi 3) energiasäästu suurendamine, II etapp“ teostaja määramine ning oma- ja sildfinantseeringu kinnitamine

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist „Projekti „Narva Sotsiaaltöökeskuse Sotsiaalmaja (Maslovi 3) energiasäästu suurendamine, II etapp“ teostaja määramine ning oma- ja sildfinantseeringu kinnitamine“ vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse Linnamajandusameti direktor Jelena Skulatšova´t antud küsimuses ette kandma Narva Linnavolikogu istungil.
 

 

 

 

Katri Raik







linnapea





Üllar Kaljuste



 

linnasekretär












EELNÕU

Algataja: Narva Linnavalitsus
NARVA LINNAVOLIKOGU
OTSUS

Narva








        ___.2021 nr _______ 

Projekti „Narva Sotsiaaltöökeskuse Sotsiaalmaja (Maslovi 3) energiasäästu suurendamine, II etapp“ teostaja määramine ning oma- ja sildfinantseeringu kinnitamine
1. ASJAOLUD JA MENETLUSE KÄIK
Narva Linnavalitsuse Linnamajandusamet koostöös Narva Linna Arenduse ja Ökonoomika Ameti ja Narva Sotsiaaltöökeskusega valmistab ette projekti „Narva Sotsiaaltöökeskuse Sotsiaalmaja (Maslovi 3) energiasäästu suurendamine, II etapp“. Projekti taotluse esitatakse „Riigi eelarvestrateegia 2020–2023” meetme “Kohaliku omavalitsuse hoonete energiatõhusaks muutmine” II taotlusvooru. 
Projekt näeb ette Narva Sotsiaaltöökeskuse Sotsiaalmaja (Maslovi 3) hoone rekonstrueerimist, sh  fassaadi soojustust ja remonti vastavalt M. Maslovi tn 3 hoone läbiviidud energiaauditile (teostaja P.T. Energiaaudit OÜ). Projekti abikõlblikud kulud kokku moodustavad kuni 900 000 eurot.  Narva linna omafinantseering vastavalt meetme tingimustele peab moodustama vähemalt 30% ehk 270 000 eurot projekti abikõlblikest kuludest. Projekti elluviimine on planeeritud 2021.-2023. aastatele. Linnavolikogu otsusega on vaja kinnitada projekti oma- ja sildfinantseering ning määrata projekti teostaja.
Projekti I etapp viidi EASi Regionaalsete investeeringutoetuste programmi toel ellu 2017. aastal. I etapi käigus vahetati välja Maslovi 3 hoone soklikorruse aknad ja välisuksed ning soojustati pööning.

Maslovi 3 hoones on korraldatud järgmiste sotsiaalteenuste osutamine: täiskasvanute turvakodu teenus, igapäevaelu toetamise teenus psüühiliste erivajadustega isikutele, päevakeskuse teenus eakatele, köök ja tööruumid spetsialistidele, kes tegelevad tugiisiku teenuse ja koduteenuste osutamisega. Kokku kasutab hoonet igapäevaselt umbes 35 töötajat ja 75 klienti. Hoonet planeeritakse ka tulevikus kasutada sotsiaalteenuste osutamiseks ehk oleks otstarbekas parandada hoone seisundit ning tagada linna eelarveliste vahendite säästlikku kasutamist hoone ülalpidamiseks. 
Projekti „Narva Sotsiaaltöökeskuse Sotsiaalmaja (Maslovi 3) energiasäästu suurendamine, II etapp“ eeldatav oma- ja sildfinantseerimise vajadus aastate kaupa on järgmine (juhul, kui aasta lõpus jäävad kasutamata vahendid viiakse see üle järgmisele aastale):

	
	2021
	2022
	2023

	omafinantseerimine
	30 000
	100 000
	        140 000

	sildfinantseerimine
	
	120 000
	        130 000


Oma- ja sildfinantseerimise tegelik vajadus aastate lõikes täpsustatakse Narva linna arengukavas, sh tegevuskavas vastavalt KOKS §371 lg-le 2 „Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kohandamisel ning investeeringuteks toetuse taotlemisel“.

Projekt on vastavuses Narva linna arengukavaga 2008-2024: 
Strateegiline eesmärk 3.1:  linnas on loodud efektiivne ja mitmekülgne

sotsiaalkaitse süsteem

Tegevussuund 3.1.3: viia sotsiaalasutuste materiaal-tehniline baas vastavusse

tänapäeva nõuetega

Ülesanne 3.1.3.1: sotsiaalasutuste tehnilise seisundi parandamine

Tegevus: Narva Sotsiaaltöökeskuse renoveerimistööd
2. ÕIGUSLIKUD ALUSED
2.1. Vastavalt KOKS § 22 lg 1 p-le 8 kuulub volikogu ainupädevusse laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine ning piirmäära kehtestamine rahavoogude juhtimiseks võetavale laenule.
2.2 Vastavalt KOKS § 371 lõikele 2 on arengukava ja eelarvestrateegia aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel.
3. OTSUS
3.1 Lubada Narva Linnavalitsuse Linnamajandusametil esitada projekti ettepaneku Narva Sotsiaaltöökeskuse Sotsiaalmaja (Maslovi 3) energiasäästu suurendamine, II etapp“ Meetme “Kohaliku omavalitsuse hoonete energiatõhusaks muutmine” II taotlusvooru.

3.2 Kinnitada projekti Narva Sotsiaaltöökeskuse Sotsiaalmaja (Maslovi 3) energiasäästu suurendamine, II etapp“ teostajaks Narva Linnavalitsuse Linnamajandusamet.

3.3 Kinnitada projekti Narva Sotsiaaltöökeskuse Sotsiaalmaja (Maslovi 3) energiasäästu suurendamine, II etapp“ omafinantseering 2021.-2023. aastatel kuni 270 000 eurot.

3.4 Positiivse rahastamise otsuse korral lubada Narva Linnavalitsusel võtta laenu punktis 3.3 nimetatud omafinantseeringu katmiseks 2021.-2023. aastatel  kuni 270 000 eurot.

3.5 Kinnitada projekti „Narva Sotsiaaltöökeskuse Sotsiaalmaja (Maslovi 3) energiasäästu suurendamine, II etapp“ sildfinantseerimine 2021.-2023. aastatel kuni 250 000 eurot.
3.6 Positiivse rahastamise otsuse korral lubada Narva Linnavalitsusel võtta laenu punktis 3.5 nimetatud sildfinantseeringu katmiseks 2021.-2023. aastatel kuni 250 000 eurot.
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Tatjana Stolfat

Linnavolikogu esimees

